Diari Oficial de la Generalitat Valenciana


Sumari del DOGV 6439, del 17-01-2011 (2010/14931)

RESOLUCIÓ de 16 de desembre de 2010, de modificació de la Resolució de 25 de maig de 2010, de l'Agència Valenciana de l'Energia, per la qual es convoquen ajudes del Programa CO2TXE 2010, per a la renovació del parc de turismes de la Comunitat Valenciana en el marc del Pla d'Acció de l'Estratègia d'Estalvi i Eficiència Energètica (PAE4+), per a l'exercici 2010.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6439

Data del DOGV
:   17-01-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/14823


Data del document
:   16-12-2010

Organisme emissor
:   Agència Valenciana de l'Energia, AVEN

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 16 de desembre de 2010, de modificació de la Resolució de 25 de maig de 2010, de l'Agència Valenciana de l'Energia, per la qual es convoquen ajudes del Programa CO2TXE 2010, per a la renovació del parc de turismes de la Comunitat Valenciana en el marc del Pla d'Acció de l'Estratègia d'Estalvi i Eficiència Energètica (PAE4+), per a l'exercici 2010. [2010/14829]  
Actualment, el sector econòmic que posseïx un major consum d'energia en la Comunitat Valenciana és el transport. A causa d'esta situació, és necessari des de la Generalitat dur a terme actuacions que minimitzen el consum de combustible en el dit sector. Per a això, una de les actuacions que es du a terme des de la Generalitat, a través del Programa CO2TXE, consistix a atorgar ajudes per a la compra de vehicles que funcionen amb combustibles alternatius als convencionals que minimitzen el consum energètic i les emissions de CO2. Donat l'èxit del programa, en el qual la venda d'este tipus de vehicles ha superat les expectatives inicials, i atesa la disponibilitat de fons per a dur a terme este tipus d'actuacions, es considera necessària una ampliació del pressupost assignat per al dit programa.  
Per tot el que s'ha exposat i dins del marc jurídic establit, resolc:  
Article 1  
Modificació de l'article 5 de la Resolució de 25 de maig de 2010, de l'Agència Valenciana de l'Energia, per la qual es convoquen ajudes del Programa CO2TXE 2010, per a la renovació del parc de turismes de la Comunitat Valenciana en el marc del Pla d'Acció de l'Estratègia d'Estalvi i Eficiència Energètica (PAE4+), per a l'exercici 2010.  
L'esmentat article 5 queda redactat com seguix:  
«Les ajudes que es regulen en esta resolució es concediran a càrrec dels pressupostos del Pla d'Acció de l'Estratègia d'Estalvi i Eficiència Energètica a Espanya 2008-2012, exercici 2010, que gestiona l'Agència Valenciana de l'Energia a la Comunitat Valenciana i la concessió de la qual està supeditada a l'existència de crèdit pressupostari adequat i suficient.  
La quantitat màxima destinada per a esta convocatòria de subvencions és d'un milió sis-cents mil euros (1.600.000 €), que es finançaran a càrrec del capítol de transferències de capital del pressupost de l'Agència Valenciana de l'Energia.  
La dita quantitat global màxima, podrà ser modificada mitjançant una resolució del director de l'Agència Valenciana de l'Energia en funció del desenvolupament del pla i del pressupost disponible».  
DISPOSICIÓ FINAL  
Esta modificació entrarà en vigor l'endemà de la publicació en el Diari Oficial de la Comunitat Valenciana.  
València, 16 de desembre de 2010.- El president de l'Agència Valenciana de l'Energia: Mario Flores Lanuza.